NGC 6946
Den NGC 6946 ass eng Spiralgalaxis am Stärebild Cepheus op der Grenz zum Stärebild Cygnus. Den NGC 6946 huet eng Wénkelausdeenung vun 11,5' × 9,8' an eng visuell Magnitude vu +9,0 mag. D'Galaxis läit mat enger Distanz vun nëmmen zéng Millioune Liichtjoer relativ no bei der Lokaler Grupp a féiert d'Statistik vun de Supernova-Heefegkeeten an de leschten 100 Joer mat enger Zuel vun 8 un. D'Galaxis läit no bei eisem galaktesche Plang, dofir gëtt d'Liicht, dat vum NGC 6946 bei eis kënnt, duerch Gas a Stëbs aus eiser Galaxis staark ofgedonkelt. Dat erschwéiert d'Observatioun vun där Galaxis. Et ass eng sougenannt Face-On-Galaxis.

Entdeckung
Den NGC 6946 gouf den 9. September 1798 vum däitsch-britteschen Astronom Friedrich Wilhelm Herschel entdeckt.

Eng aner Foto

Kuckt och

Um Spaweck 
  NGC 6946 bei SEDS

Spiralgalaxien am NGC-Katalog
NGC 6946
Stärebild Cepheus